CELEX: 32016R0142
Language: hu
Date: 2015-12-02 00:00:00
Title: A Bizottság (EU) 2016/142 felhatalmazáson alapuló rendelete (2015. december 2.) az 1305/2013/EU európai parlamenti és tanácsi rendelet I. mellékletének, valamint az 1307/2013/EU európai parlamenti és tanácsi rendelet III. mellékletének módosításáról

4.2.2016   
            
            
               HU
            
            
               Az Európai Unió Hivatalos Lapja
            
            
               L 28/8
            
         A BIZOTTSÁG (EU) 2016/142 FELHATALMAZÁSON ALAPULÓ RENDELETE
   (2015. december 2.)
   az 1305/2013/EU európai parlamenti és tanácsi rendelet I. mellékletének, valamint az 1307/2013/EU európai parlamenti és tanácsi rendelet III. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról és az 1698/2005/EK tanácsi rendelet hatályon kívül helyezéséről szóló, 2013. december 17-i 1305/2013/EU európai parlamenti és tanácsi rendeletre (1) és különösen annak 58. cikke (7) bekezdésére,
   tekintettel a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről szóló, 2013. december 17-i 1307/2013/EU európai parlamenti és tanácsi rendeletre (2) és különösen annak 7. cikke (3) bekezdésére,
   mivel:
   
               (1)
            
            
               Az 1307/2013/EU rendelet 7. cikke (2) bekezdésének megfelelően az említett rendelet 11. cikkében említett, a támogatások csökkentésének eredményeképpen keletkező becsült összeget vidékfejlesztés keretébe tartozó intézkedések céljára uniós támogatásként rendelkezésre kell bocsátani. Az 1305/2013/EU rendelet I. mellékletét és az 1307/2013/EU rendelet III. mellékletét az 1307/2013/EU rendelet 11. cikkének (6) bekezdése értelmében a csökkentések eredményeképpen keletkező becsült összegek tagállamok általi bejelentését követően az 1378/2014/EU felhatalmazáson alapuló bizottsági rendelet (3) módosította.
            
         
               (2)
            
            
               Az Egyesült Királyságban a nemzeti bíróság eltörölte az uniós közvetlen kifizetések Walesben történő végrehajtására vonatkozó jogszabályt. Következésképpen az Egyesült Királyság új határozatokat hozott a közvetlen kifizetések Walesben történő végrehajtására, amelyről értesítette a Bizottságot is. A szóban forgó új határozatokat figyelembe kell venni, miközben az Egyesült Királyságnak gondoskodnia kell arról, hogy az új határozatok tiszteletben tartsák az Unióban alkalmazandó jogi keretet és általános jogi elveket. Mivel az új határozatok hatással vannak az 1307/2013/EU rendelet 11. cikkének (6) bekezdésében említett, a támogatások csökkentésének eredményeképpen az Egyesült Királyság esetében keletkező becsült összegre, az 1305/2013/EU rendelet I. mellékletét és az 1307/2013/EU rendelet III. mellékletét ennek megfelelően ki kell igazítani.
            
         
               (3)
            
            
               Az 1305/2013/EU és az 1307/2013/EU rendeletet ezért ennek megfelelően módosítani kell.
            
         
               (4)
            
            
               Mivel e rendelet módosításai kihatnak az 1305/2013/EU és az 1307/2013/EU rendelet 2015-ös alkalmazására, e rendelet 2015. január 1-jétől alkalmazandó,
            
         ELFOGADTA EZT A RENDELETET:
   1. cikk
   Az 1305/2013/EU rendelet módosítása
   Az 1305/2013/EU rendelet I. melléklete e rendelet I. mellékletének megfelelően módosul.
   2. cikk
   Az 1307/2013/EU rendelet módosítása
   Az 1307/2013/EU rendelet III. melléklete e rendelet II. mellékletének megfelelően módosul.
   3. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2015. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. december 2-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 487. o.
   
   
      (2)  HL L 347., 2013.12.20., 608. o.
   
   
      (3)  A Bizottság 2014. október 17-i 1378/2014/EU felhatalmazáson alapuló rendelete az 1305/2013/EU európai parlamenti és tanácsi rendelet I. mellékletének, valamint az 1307/2013/EU európai parlamenti és tanácsi rendelet II. és III. mellékletének módosításáról (HL L 367., 2014.12.23., 16. o.).
   
      I. MELLÉKLET
      Az 1305/2013/EU rendelet I. melléklete a következőképpen módosul:
      
                  1.
               
               
                  Az Egyesült Királyságra vonatkozó bejegyzés helyébe az alábbi lép:
                  
                              
                                 „Egyesült Királyság
                              
                           
                           
                              475 531 544
                           
                           
                              848 443 195
                           
                           
                              850 859 320
                           
                           
                              754 569 938
                           
                           
                              754 399 511
                           
                           
                              755 442 113
                           
                           
                              756 171 870
                           
                           
                              5 195 417 491”
                           
                        
            
                  2.
               
               
                  Az EU-28-ra vonatkozó bejegyzés helyébe az alábbi lép:
                  
                              
                                 „EU-28 összesen
                              
                           
                           
                              5 264 723 001
                           
                           
                              18 149 536 729
                           
                           
                              18 649 599 495
                           
                           
                              14 337 026 697
                           
                           
                              14 346 899 509
                           
                           
                              14 296 293 137
                           
                           
                              14 299 181 797
                           
                           
                              99 343 260 365”
                           
                        
            
                  3.
               
               
                  Az összes támogatásra vonatkozó bejegyzés helyébe az alábbi lép:
                  
                              
                                 „Összesen
                              
                           
                           
                              5 298 853 700
                           
                           
                              18 183 668 706
                           
                           
                              18 683 732 774
                           
                           
                              14 371 161 305
                           
                           
                              14 381 035 473
                           
                           
                              14 330 430 483
                           
                           
                              14 333 320 553
                           
                           
                              99 582 202 994”
                           
                        
            
   
      II. MELLÉKLET
      Az 1307/2013/EU rendelet III. mellékletében az Egyesült Királyságra vonatkozó bejegyzés helyébe az alábbi lép:
      
         
                     „Egyesült Királyság
                  
                  
                     3 170,7
                  
                  
                     3 177,3
                  
                  
                     3 183,6
                  
                  
                     3 192,2
                  
                  
                     3 201,4
                  
                  
                     3 591,7”